คณะรัฐมนตรีเตรียมพิจารณาวาระสำคัญหลายเรื่อง ครอบคลุมทั้งด้านเศรษฐกิจและการศึกษา
การประชุมคณะรัฐมนตรีวันนี้ (7 มิ.ย.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมมีวาระสำคัญคือ กระทรวงการคลัง รายงานภาวะและแนวโน้มเศรษฐกิจไทยประจำไตรมาสที่ 1 ปี 2565 พร้อมเสนอทบทวนมติคณะรัฐมนตรี โครงการสินเชื่อเพื่อที่อยู่อาศัยแห่งรัฐ โครงการบ้านล้านหลัง ระยะที่ 2สำนักงานปลัดสำนักนายกรัฐมนตรี เสนอสรุปผลการดำเนินการเรื่องร้องทุกข์และรับข้อคิดเห็นจากประชาชนในไตรมาสที่ 1 ของปีงบประมาณ พ.ศ. 2565กระทรวงคมนาคม ขอทบทวนมติคณะรัฐมนตรีเมื่อวันที่ 21 ตุลาคม 2502 เรื่อง การเดินรถขนส่งต่างจังหวัด เพื่อให้บริษัท ขนส่ง จำกัด มีภารกิจด้านการขนส่งสินค้าและพัสดุภัณฑ์คณะกรรมการนโยบายการท่องเที่ยวแห่งชาติ เสนอร่างประกาศคณะกรรมการนโยบายการท่องเที่ยวแห่งชาติ เรื่อง การจัดเก็บค่าธรรมเนียมการท่องเที่ยวภายในประเทศของนักท่องเที่ยวชาวต่างชาติที่เดินทางโดยอากาศยาน พ.ศ....กระทรวงการต่างประเทศ เสนอให้พิจารณาเพิ่มราชอาณาจักรซาอุดีอาระเบียในรายชื่อประเทศ ที่ผู้ถือหนังสือเดินทาง หรือเอกสารใช้แทนหนังสือเดินทาง ซึ่งเข้ามาในราชอาณาจักรเป็นการชั่วคราวเพื่อการท่องเที่ยว ได้รับการยกเว้นการตรวจลงตราและอยู่ในราชอาณาจักรไม่เกิน 30 วันกระทรวงยุติธรรม ขออนุมัติการทำสัญญาซื้อขายเครื่องบริโภคสำหรับใช้เลี้ยงผู้ต้องขัง ผู้ต้องกักขัง ผู้ต้องกักกันและการก่อหนี้ผูกพันของกรมราชทัณฑ์สภาความมั่นคงแห่งชาติ เสนอร่างนโยบายและแผนระดับชาติว่าด้วยความมั่นคงแห่งชาติ พ.ศ. 2566-2570กระทรวงพาณิชย์ เสนอเรื่องการเข้าร่วมเจรจาจัดทำความตกลงการค้าเสรีระหว่างไทยกับสมาคมการค้าเสรีแห่งยุโรป หรือ EFTAกระทรวงศึกษาธิการ เสนอโครงการอาชีวะสร้างโอกาสทางการศึกษาให้เยาวชน เพื่อผลิตกำลังคนของประเทศ ตามแนวทางอาชีวะอยู่ประจำเรียนฟรี มีอาชีพ